Защо да се осигурявам в доброволен пенсионен фонд, вместо да вложа парите си в банков депозит?
Осигуряването в доброволен пенсионен фонд (ДПФ) е за всеки, който желае да добави допълнителен доход към основната пенсия или просто желаe да спестява. Основните предимства на осигуряването в доброволен пенсионен фонд са: размерът на доходността (лихвата) може да бъде значително по-висок от лихвите по срочните банкови депозити; личните вноски в ДПФ (до 10% от месечната или годишната данъчна основа) са освободени от данък общ доход; натрупаните средства не подлежат на запор и принудително изпълнение.